PressReader - Kuier: 2017-07-12 - BE­WEEG AAN NÁ SELF­MOORD
BE­WEEG AAN NÁ SELF­MOORD
Hoe tel jy die stuk­ke op en pro­beer jy aan­be­weeg wan­neer ’n ge­lief­de self­moord pro­beer pleeg?
Kuier - 2017-07-12 - KUIERCOACH - DEUR ANDELINE WIL­LI­AMS-PRETORIUS
Die dood is ’n on­ver­my­de­li­ke deel van die le­we en dis ’n pad wat ons al­mal op die een of an­der s­ta­di­um gaan stap.
Ten spy­te hier­van bly dit steeds vir baie men­se moeilik om ’n ge­lief­de se dood te ver­werk en te aan­vaar.
Wan­neer ’n ge­lief­de self­moord ge­pleeg het (die term“self­dood”word ook dees­dae al hoe meer ge­bruik), kan dit din­ge net moei­li­ker maak om­dat die­ge­ne wat ag­ter­bly, ook met baie on­be­ant­woor­de vrae sit.
Dit is vrae waar­op hul­le nooit ant­woor­de sal kry nie; nie uit die mond van hul ge­lief­de wat self­moord as hul ein­de ge­kies het nie.
Ge­lief­des wat ag­ter­bly, sit ook ge­woon­lik met skuld­ge­voe­lens en won­der of daar iets is wat hul­le kon doen om hul ge­lief­de se dood te voor­kom.
Hul­le sit met vrae oor hoe­kom en waarom – iets wat die rou­pro­ses ver­leng en uit­ein­de­li­ke ge­ne­sing uit­stel.
Die­ge­ne in hier­die boot­jie sit met on­be­skryf­li­ke hart­seer, wat ge­paard­gaan met ’n ge­voel van hul­pe­loos­heid. Dis ’n hart­seer wat dit laat voel as­of daar ’n kon­stan­te knop in jou keel is. Dis ’n hart­seer wat dit laat voel as­of jou hart uit jou bors­kas wil val.
Ver­skil­len­de men­se rou ver­skil­lend en sal ook ’n ge­lief­de se self­moord op ver­skil­len­de ma­nie­re han­teer. Som­mi­ge wil oor hul ge­lief­de praat, ter­wyl an­der ver­kies om lie­wer nie oor die self­moord te praat nie.
Som­mi­ge voel dalk skaam oor die wy­se waar­op hul ge­lief­de ge­sterf het, om­dat daar steeds ’n groot stig­ma aan self­moord kleef. Som­mi­ge is be­kom­merd oor wat die men­se sê. En wan­neer jy uit­vind dat men­se jou vir jou ge­lief­de se self­moord bla­meer, kan dit nóg moei­li­ker wees om die hart­seer en die skuld­ge­voe­lens te ver­werk – ook om­dat jy dan min­der on­der­steu­ning ont­vang.
Vir fa­mi­lie wat ag­ter­bly, kan dit moeilik wees om ná ’n self­moord as ge­sin saam te kom, maar dis be­lang­rik dat hul­le be­sef hul­le het me­kaar in die rou­pro­ses no­dig. Die ge­sin kan dalk saam ’n boom plant ter na­ge­dag­te­nis van die oor­le­de­ne.
Dit kan ook mak­li­ker wees om as ge­sin me­kaar deur die rou­pro­ses te on­der­steun en saam die mooi din­ge van jul ge­lief­de se le­we te ont­hou.
As ge­sin het jul­le elk­een jul eie ver­hou­ding ge­had met die ge­lief­de wat hul eie le­we ge­neem het; en elk­een kan hom of haar op hul eie ma­nier ont­hou.